CELEX: 62010CN0309
Language: et
Date: 2010-06-29 00:00:00
Title: Kohtuasi C-309/10: Eelotsusetaotlus, mille on esitanud Verwaltungsgerichtshof (Austria) 29. juunil 2010 — Agrana Zucker GmbH versus Bundesminister für Land- und Forstwirtschaft, Umwelt und Wasserwirtschaft

25.9.2010   
            
            
               ET
            
            
               Euroopa Liidu Teataja
            
            
               C 260/4
            
         Eelotsusetaotlus, mille on esitanud Verwaltungsgerichtshof (Austria) 29. juunil 2010 — Agrana Zucker GmbH versus Bundesminister für Land- und Forstwirtschaft, Umwelt und Wasserwirtschaft
   (Kohtuasi C-309/10)
   ()
   2010/C 260/05
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgerichtshof
   
      Põhikohtuasja pooled
   
   
      Kaebuse esitaja: Agrana Zucker GmbH
   
      Vastustaja: Bundesminister für Land- und Forstwirtschaft, Umwelt und Wasserwirtschaft
   
      Eelotsuse küsimused
   
   
               1.
            
            
               Kas nõukogu 20. veebruari 2006. aasta määruse (EÜ) nr 320/2006, millega luuakse ajutine kava suhkrutööstuse ümberkorraldamiseks ühenduses ning muudetakse määrust (EÜ) nr 1290/2005 ühise põllumajanduspoliitika rahastamise kohta (ELT L 58, 28.2.2006, lk 42; edaspidi „määrus (EÜ) nr 320/2006”), artiklit 11 tuleb tõlgendada nii, et nimetatud artikli lõikes 2 turustusaastaks 2008/2009 ette nähtud suhkru ja inuliinisiirupi ajutine ümberkorraldusmakse summas 113,30 eurot kvooditonni kohta kuulub igal juhul ja täies ulatuses tasumisele ka siis, kui see toob kaasa (olulise) ülejäägi ümberkorraldusfondis ning rahastamisvajaduse edasine kasv tundub olevat välistatud?
            
         
               2.
            
            
               Kui vastus esimesele eelotsuse küsimusele on jaatav:
               kas määruse (EÜ) nr 320/2006 artikkel 11 rikub sellisel juhul pädevuse andmise põhimõtet, kuna kõnealune säte võib ajutise ümberkorraldusmakse näol kehtestada üldise maksu, mida ei kasutata üksnes selliste kulude rahastamiseks, millest saavad kasu maksu adressaadid?